Document ID: /roh_data/filtered/fineweb-2-filterrobots_roh.jsonl.gz/46672

In guaud alpin è dapli che be la summa da las plantas. El è il spazi da viver per animals e plantas, protegia cunter lavinas ed ha l’effect d’in pulmun verd
Ils guauds cuvran var in terz da la surfatscha dal Parc Naziunal.
Il guauds alpins tipics per la regiun consistan da pigns, lareschs, schembers e tieus alpins. En il Parc Naziunal èsi in pau auter: en temps passads èn blers da ses guauds vegnids tagliads pliras gia cumplettamain. Oz è la cuntrada dominada da guauds da pionier cun tieus alpins. Ins numna perquai quests guauds era “guauds dal Pass dal Fuorn”. Quest guaud alpin maschadà sur l’Alp la Schera sa cumpona da schembers, zundra, lareschs e pigns.
La derasaziun dals guauds è limitada en il Parc Naziunal pervi da l’autezza. Las zonas sut il cunfin dal guaud èn pli u main cuvertas da guauds. Ils davos 100 onns è creschida la part da guauds en il Parc Naziunal ed en l’entira regiun da l’Engiadina e da la Val Müstair, perquai ch’i na vegn betg pli taglià tanta laina.